* হোম

**একটি শক্তিশালী চিকিৎসা ও সমাজব্যাবস্থা কখনও বলে না যে,**

**“আমাদের আর কিছুই করার নেই”**

**একটি ‘মমতাময় সমাজব্যবস্থা’ সবসময় একজন নিরাময় অযোগ্য মৃত্যু পথযাত্রী রোগী ও তার পরিবারের সাথে থাকে**

**প্যালিয়াটিভ কেয়ার কাকে বলে?**

প্যালিয়াটিভ কেয়ার (প্রশমন সেবা) নিরাময় অযোগ্য রোগে আক্রান্ত বাক্তির জন্য একটি সম্পূর্ণ চিকিৎসা ব্যবস্থা যা রোগীর পাশাপাশি পরিবারের ভোগান্তি কমিয়ে শারীরিক কষ্টের পাশাপাশি মানসিক, সামাজিক, ও আত্নিক সমস্যা লাঘবেরও চেষ্টা করে।

**চিকিৎসা সেবা প্রতিটি রোগীর মৌলিক অধিকার**

**এবং**

**প্রতিটি মানুষই সমান গুরুত্বপূর্ণ**

**পথ চলাঃ**

* **২০০৭** সালে বঙ্গবন্ধু শেখ মুজিব মেডিকাল বিশ্ববিদ্যালয়ে এর **সেন্টার ফর প্যালিয়েটিভ কেয়ার** এর যাত্রা শুরু। এ সময় শুধুমাত্র বহিঃবিভাগে সেবা প্রদান করা হতো।
* ২০০৯ সালে মাত্র ২টি শয্যা নিয়ে অন্তঃবিভাগ চালু করা হয়।
* বাংলাদেশে প্যালিয়েটিভ কেয়ার-এর সবচেয়ে স্মরণীয় বছর **২০১১** সাল। এই বছর প্রাতিষ্ঠানিক নাম দেয়া হয় ‘সেন্টার ফর প্যালিয়েটিভ কেয়ার’, উদ্বোধন করেন তৎকালীন মাননীয় রাষ্ট্রপতি প্রয়াত জিল্লুর রাহমান। এরপর থেকেই নিন্মলিখিত পরিকল্পনা সমূহকে বাস্তবায়নের লক্ষ্যে কাজ শুরু হয়।
* সমগ্র দেশের জন্য অনুকরনীয় সেবা মডেল তৈরি করা।
* স্বাস্থ্যসেবার সাথে সম্পৃক্ত বাক্তি ও জনসাধারণের মধ্যে প্যালিয়েটিভ কেয়ার সম্পর্কে সচেতনতা তৈরি করা।
* প্যালিয়েটিভ কেয়ার বিষয়ক দক্ষ জনবল তৈরি করা।
* উদ্ভাবনী মূলক গবেষণা এবং প্যালিয়েটিভ কেয়ার বিষয়ক জ্ঞানকে সমৃদ্ধ করা।

* বিস্তারিত
* **২০১৪** সালে অভ্যন্তরীণ এবং বিদেশী শিক্ষকমণ্ডলীর সহায়তায় ৫ বছর মেয়াদী রেসিডেন্সি প্রোগ্রামের পাঠ্যক্রম তৈরি করা হয়। এই প্রগ্রামের মান উন্নয়নের জন্য আর্থিক সহায়তা প্রদান করে বিশ্ববিদ্যালয় মঞ্জুরি কমিশনের ‘উচ্চশিক্ষা মান উন্নয়ন’ প্রকল্প।
* বিশ্ববিদ্যালয় পরিষদ **২০১৫** সালের ৫৭তম সিন্ডিকেট সভায় প্যালিয়েটিভ মেডিসিন বিষয়ক এমডি রেসিডেন্সি-র পাঠ্যক্রম অনুমোদন করেন।
* **২০১৬** সালে প্যালিয়েটিভ মেডিসিন চিকিৎসা বিজ্ঞানের একটি বিভাগ হিসেবে অনুমোদন পায়।
* **২০১৭** সালের জুন মাসে প্যালিয়েটিভ মেডিসিন একটি সতন্ত্র বিভাগ হিসেবে আত্নপ্রকাশ করে।

**সেন্টার ফর প্যালিয়েটিভ কেয়ারের অন্তর্ভুক্ত প্যালিয়েটিভ মেডিসিন** বিভাগ

বিভাগটি বর্তমানে বহিঃবিভাগ, অন্তঃবিভাগ পরিচালনার পাশাপাশি প্রতি সোমবার ‘লিম্ফইডিমা ক্লিনিক’ ও ২৪ ঘণ্টা টেলিফোন সেবা প্রদান করে থাকে। পাশাপাশি বিভাগটি বঙ্গবন্ধু শেখ মুজিব মেডিকাল বিশ্ববিদ্যালয় থেকে ১২ কিঃ মিঃ দূরত্বের মধ্যে বসবাসকারী নিবন্ধিত রোগীদের জন্য গৃহসেবা প্রদান করে।

প্যালিয়েটিভ কেয়ার সম্পর্কে সচেতনতা বৃদ্ধি ও দক্ষ জনবল সৃষ্টির লক্ষে বিভিন্ন কর্মশালা ও প্রশিক্ষণের মাধ্যমে চিকিৎসক, সেবিকা, স্বেচ্ছাসেবক এবং অন্যান্য স্বাস্থ্যকর্মীদের প্রশিক্ষনের পাশাপাশি রোগীর পরিচর্যাকারী ও পরিবারের সদস্যদের প্রশিক্ষণ দিয়ে থাকে।

প্যালিয়েটিভ কেয়ারকে জনমানুষের কাছে পৌঁছে দেয়ার উদেশ্যে বিভাগটি ছোট পরিসরে ২টি সমাজভিত্তিক প্রকল্প হাতে নেয়ঃ

**মমতাময় কড়াইল**

ঢাকায় অবস্থিত সবচেয়ে বড় বস্তি কড়াইলে সেন্টার ফর প্যালিয়েটিভ কেয়ারের উদ্যোগে এবং ওয়ার্ল্ডওয়াইড হসপিস প্যালিয়েটিভ কেয়ার এলায়েন্স এর যৌথ উদ্যোগে ২০১৫ সালে শুরু হওয়া ‘**মমতাময় কড়াইল’** নামে পরিচিত এই প্রকল্প**টি** এখনও চলমান। (বিস্তারিত)

**মমতাময় নারায়ণগঞ্জ**

রাজধানীর বাইরে প্যালিয়েটিভ কেয়ারকে সাধারণ মানুষের নাগালের ভেতরে নিয়ে আসার লক্ষে সালে বিশ্ববিদ্যালয়ে এর ‘সেন্টার ফর প্যালিয়েটিভ কেয়ার’, ‘নারায়ণগঞ্জ সিটি কর্পোরেশন’, ও ‘ওয়ার্ল্ডওয়াইড হসপিস প্যালিয়েটিভ কেয়ার এলায়েন্স’ কে সাথে নিয়ে ইউকেএইড এর সহায়তায় এই প্রকল্পটি হাতে নেয়। (বিস্তারিত)

**লক্ষ্যঃ**

**একটি মমতাময় সামাজিক কাঠামো গড়ে তোলা যেখানে নিরাময় অযোগ্য রোগে আক্রান্ত সকল রোগী ও তার পরিবার খুব সহজে স্বল্প খরচে চিকিৎসা সেবা এবং পরিচর্যা পেতে পারে।**

**পরিকল্পনাঃ**

* মূলধারার স্বাস্থ্যসেবায় প্যালিয়েটিভ কেয়ারকে একীভূত করা
* বাংলাদেশের সর্বত্র এই সেবার প্রয়োজনীয়তা সম্পর্কে মানুষদের সচেতন করা
* বাংলাদেশের সর্বত্র অনুকরণীয় অবকাঠামো তৈরি করা।
* সামাজিক পর্যায়ে প্যালিয়েটিভ কেয়ারকে সহজলভ্য করা।
* স্বাস্থ্যসেবায় নিয়োজিত বাক্তিদের জন্য সাধারন প্রশিক্ষণ কর্মসূচী পরিচালনা করা।
* প্যালিয়েটিভ কেয়ার সম্পর্কিত নীতিমালা প্রণয়ন, প্রচার, চিকিৎসা সেবা বিষয়ক তথ্য প্রদান এবং অন্যান্য কর্মসূচী বাস্তবায়নে সয়হায়তা করা।
* প্যালিয়েটিভ কেয়ার সম্পর্কিত গবেষণামূলক কার্যক্রম পরিচালনা করা এবং বাস্তবাবাদী চিকিৎসা দেয়া।
* জাতীয় ও আন্তর্জাতিক সংস্থাসমূহের সাথে সুসম্পর্ক স্থাপনের মাধ্যমে যৌথভাবে উদ্দেশ্য অর্জনের জন্য কাজ করা।

**“সার্বজনীন স্বাস্থ্যসেবা বাস্তবায়নে প্যালিয়েটিভ কেয়ার অপরিহার্য” -টেকসই উন্নয়ন লক্ষমাত্রা ৩.৮**

**প্যালিয়েটিভ কেয়ার দলের সদস্যবৃন্দঃ**

প্যালিয়েটিভ কেয়ার একটি দলগত চিকিৎসা সেবা যেখানে একটি বহুমুখী দল রোগী ও রোগীর পরিবারকে সেবা দেয়। প্যালিয়েটিভ কেয়ার বিষয়ক প্রশিক্ষণ প্রাপ্ত দলের অন্তর্ভুক্ত সদস্যরা হলেনঃ

১। চিকিৎসক

২। নার্স

৩। প্যালিয়েটিভ কেয়ার সহকারী

৪। ফার্মাসিস্ট

৫। সমাজকর্মী

৬। ধর্মীয় নেতা/ ধর্মগুরু

৭। মনোরোগ বিশেষজ্ঞ এবং

৮। চিকিৎসা সেবায় জড়িত অন্যান্য স্বাস্থ্যকর্মীগন।

**কৃতজ্ঞতা স্বীকারঃ**

* আফজালুন্নেসা ফাউন্ডেশন, বাংলাদেশ।
* রোটারি ক্লাব অব মেট্রোপলিটান, ঢাকা, বাংলাদেশ।
* রোটারি ক্লাব অব রেক্সহাম আরডিজ, যুক্তরাজ্য।
* ইন্সিটিউট অব প্যালিয়েটিভ মেডিসিন, ক্যালিকূট, কেরালা, ভারত।
* সেন্ট ক্রিস্ট্রোফার হসপিস, যুক্তরাজ্য।
* অল ইন্ডিয়া ইন্সটিটিউট অব মেডিকেল সায়েন্স

(ডিপার্টমেন্ট অফ প্যালিয়েটিভ মেডিসিন), দিল্লী, ভারত।

**সেবা সমুহঃ**

**প্যালিয়েটিভ মেডিসিন বিভাগ যে সব সেবা দিয়ে থাকে**

* বহিঃবিভাগ
* অন্তঃবিভাগ
* দিবা শাখা
* লিম্ফইডিমা কেয়ার
* হোম কেয়ার
* ২৪ ঘণ্টা টেলিফোন সেবা।

**বহিঃবিভাগ সেবাঃ**

প্রতিদিন সকাল ৮টা থেকে দুপুর ২টা পর্যন্ত বহিঃবিভাগের ১নং ভবনের ৫ম তলায় ৫১১নং কক্ষে এই সেবা দেয়া হয়। শুক্রবার ও অন্যান্য সরকারি ছুটির দিন এই সেবা কার্যক্রম বন্ধ থাকে।

* বিস্তারিত

বহিঃবিভাগ সেবা পরিচালনার দায়িত্তে থাকেন প্যালিয়েটিভ মেডিসিন বিষয়ে প্রশিক্ষণ প্রাপ্ত চিকিৎসক ও নার্স। এখানে নতুন ও পুরাতন সকল (নিবন্ধিত অথবা নতুন নিবিন্ধন কৃত) রোগীকে প্রয়োজনীয় পরামর্শ প্রদান করা হয়।

প্যালিয়েটিভ কেয়ারের আওতাভুক্ত প্রত্যেক রোগীকে পরামর্শ অথবা ভর্তি, যেকোন উদ্দেশ্যে সর্বপ্রথম বহিঃবিভাগে যোগাযোগ করতে হয়। রোগীকে নিয়ে আসা সম্ভব না হলে নিকটআত্নীয় সকল তথ্য (রোগ সম্পর্কিত) সংগ্রহ করে বহিঃবিভাগে পরামর্শের জন্য যোগাযোগ করতে পারবেন।

**অন্তঃবিভাগ**

বঙ্গবন্ধু শেখ মুজিব মেডিকাল বিশ্ববিদ্যালয় এর ই-ব্লকের ৫ম তলায় অন্তঃবিভাগ কার্যক্রম চালু রয়েছে। বিভাগটি ২৪ ঘণ্টা রোগীর সেবা দিয়ে থাকে।

* বিস্তারিত
* ২১ শয্যা বিশিষ্ট এই বিভাগটি ৩টি ভাগে বিভক্তঃ
* মহিলা ওয়ার্ড (৯ শয্যা বিশিষ্ট)
* পুরুষ ওয়ার্ড (৯ শয্যা বিশিষ্ট)
* শিশু ওয়ার্ড (৩ শয্যা বিশিষ্ট)

**আমাদের নিজস্ব কোণ কেবিন ব্যবস্থা নেই এবং কেবিনে রোগী ভর্তির ব্যাপারটি সরাসরি কেন্দ্রীয় প্রশাসন পরিচালনা করেন।**

**দিবা শাখাঃ**

যে সকল রোগীর স্বল্প সময়ের জন্য হাসপাতালের সেবা প্রয়োজন (২৪ ঘণ্টার কম) তাদের জন্য দিবা শাখা।

* **বিস্তারিত**

**এখানে নিম্মক্ত সেবা সমূহ প্রদান করা হয়ঃ**

* ক্ষতস্থান পরিচর্যা
* হঠাৎ মাত্রাতিরিক্ত ব্যথা
* পেটের পানি বের করা
* রক্ত সঞ্চালন

**লিম্ফিডিমা কেয়ারঃ**

সপ্তাহে সোমবার সেন্টার ফর প্যালিয়েটিভ কেয়ার লিম্ফিডিমা আক্রান্ত রোগীদের সেবা প্রদানের পাশাপাশি সংশ্লিষ্ট পরিচর্যা পদ্ধতি বিষয়ক প্রশিক্ষণ প্রদান করে। রোগীর সেবাদানকারীকেও হাতে কলমে পরিচর্যা কৌশল শেখানো হয়।

**গৃহসেবা কার্যক্রমঃ**

সেন্টার ফর প্যালিয়েটিভ কেয়ারের গৃহসেবা কার্যক্রমটি সপ্তাহে ৫ দিন (শুক্র ও বৃহস্পতিবার বাদে) পরিচালনা করা হয়। এঈ সেবার উদ্দেশ্য নিরাময় অযোগ্য রোগে আক্রান্ত রোগীর পরিচর্যা ও এ বিষয়ে পরিবারকে স্বাবলম্বী করে তোলা।

* **বিস্তারিত**

এই গৃহসেবা প্রকল্প পরিচালিত হয় প্রশিক্ষণ প্রাপ্ত ‘প্যালিয়েটিভ কেয়ার সহকারী’ দ্বারা। প্রয়োজনে অভিজ্ঞ চিকিৎসক ও নার্স তাদের সহায়তা করেন।

**প্রদত্ত সাধারন সেবা সমূহঃ**

* নার্সিং সেবা (ক্ষতস্থান পরিচর্যা, কলোস্টমী কেয়ার, ক্যাথেটার কেয়ার ইত্যাদি)
* সাধারণ শারীরিক সেবা সমূহ ও পরামর্শ
* ডাক্তারের পরামর্শ অনুযায়ী ঔষধের ব্যবস্থাপত্র তদারকি করা
* রোগীর জন্য মানসিক ও সামাজিক সহায়তার উদ্যোগ গ্রহন।
* পারিবারিক সেবাদানকারীকে রোগীরি পরিচর্যা বিষয়ক পরামর্শ ও প্রশিক্ষণ দেয়া।

**কারা হোম কেয়ার পেতে পারেন?**

* সেন্টার ফর প্যালিয়েটিভ কেয়ার এর নিবন্ধিত নিজস্ব রোগী
* জীবন সীমিতকারী রোগে আক্রান্ত যে কোন রোগী যাঁদের গৃহসেবা প্রয়োজন
* বঙ্গবন্ধু শেখ মুজিব বিশ্ববিদ্যালয় হতে ২০ কিঃমিঃ দূরত্বের মধ্যে বসবাসকারী রোগী
* দীর্ঘমেয়াদী শয্যাশায়ী রোগী যাদের প্যালিয়েটিভ কেয়ার প্রয়োজন

**২৪ ঘন্টা টেলিফোন সেবাঃ**

সেন্টার ফর প্যালিয়েটিভ কেয়ারের নিবন্ধিত যে সকল রোগী সুস্থ্য হয়ে বাসায় গিয়েছেন অথবা ঢাকার বাহিরে অবস্থান করছেন তাদের জন্য ২৪ ঘন্টা টেলিফোন সেবা। টেলিফোনটির দায়িত্বে একজন অভিজ্ঞ চিকিৎসক ২৪ ঘন্টা ফোনের মাধ্যমে রোগী অথবা পরিবারকে চিকিৎসাসেবা সংক্রান্ত পরামর্শ দিয়ে থাকেন।

**রোগী নিবন্ধনঃ**

রোগী নিবন্ধনের জন্য নির্ধারিত মূল্যের টিকিট কেটে রোগী সহ পূর্বের সকল প্রয়োজনীয় কাগজ সহ (যদি থাকে) বহিঃবিভাগের ১নং ভবনের ৫১১ নং রুমে দেখা করতে হবে। কোন কারনে রোগীকে নিয়ে যাওয়া সম্ভব না হয় তবে রোগ সংশ্লিষ্ট রিপোর্ট ও পূর্বের ব্যবস্থাপত্র সহ নিকটআত্মীয় দেখা করবেন।

**মরফিন প্রদানঃ**

ক্যান্সার জনিত ব্যথার জন্য মরফিন একটি অত্যান্ত গুরুত্বপূর্ণ সংরক্ষিত ঔষধ। যথাযথ প্রয়োজন, প্রমান (মরফিন কার্ড) এবং সেন্টারের রেজিস্ট্রার্ড ডাক্তারের ব্যবস্থাপত্র দ্বারা এটি প্রদান করা হয়।

* বিস্তারিত

কোন কারনে রোগী নিজে আসতে না পারলে রোগির সেবাদানকারী মরফিন কার্ড ও ব্যবস্থাপত্র নিয়ে বহিঃবিভাগে আসবেন।

* বিশ্ববিদ্যালয় কতৃপক্ষ ক্যান্সার আক্রান্ত ব্যথার জন্য ঔষধটি সম্পূর্ণ বিনামূল্যে প্রদান করেন।
* ঢাকার অভ্যন্তরে রোগীদের সবোর্চ্চ ৭ দিন এবং ঢাকার বাহিরের রোগীদের সবোর্চ্চ ১৫ দিনের ঔষধ একসাথে দেয়া হয়।

**প্রকল্পসমুহঃ**

প্রাতিষ্ঠানিক পরিসীমার বাইরে কমিউনিটিতে প্যালিয়েটিভ কেয়ারকে ছড়িয়ে দেয়ার লক্ষে সেন্টার ফর প্যালিয়েটিভ ২টি প্রকল্প পরিচালনা করছে।

**মমতাময় কড়াইল প্রকল্প**

ঢাকার বৃহত্তম কড়াইল বস্তিতে বসবাসরত নিরাময় অযোগ্য জীবন সিমিতকারী রোগে আক্রান্ত শিশু-কিশোর ও বয়স্ক রোগীদের জীবনের গুণগত মান উন্নয়নের লক্ষে কাজ করে যাচ্ছে। ২০১৫ সালে বঙ্গবন্ধু শেখ মুজিব মেডিকাল বিশ্ববিদ্যালয়ের সেন্টার ফর প্যালিয়েটিভ কেয়ার, ওয়ার্ল্ডওয়াইড হসপিস প্যালিয়েটিভ কেয়ার এলায়েন্স এর সহযোগিতায় এই প্রকল্পের কাজ শুরু হয়। সুবিধাবঞ্ছিত সমাজ ব্যাবস্থায় এরূপ একটি প্রকল্প বাস্তবায়ন ছিল সবচেয়ে বড় চ্যালেঞ্জ।

* বিস্তারিত

কড়াইল ঢাকা উত্তর সিটি কর্পোরেশনের মধ্যে অবস্থিত সবচেয়ে পুরাতন বস্তি যা ১৯৮৯ সালে কড়াইল বস্তি নামে পরিচিত হয়। ৮৫ একর আয়তনের এই বস্তিতে প্রায় ২ লক্ষ হতদরিদ্র ও সুবিধাবঞ্ছিত লোকের বসবাস। ওয়ার্ল্ডওয়াইড হসপিস প্যালিয়েটিভ কেয়ার এলায়েন্স এবং সেন্টার ফর প্যালিয়েটিভ কেয়ার, বঙ্গবন্ধু শেখ মুজিব মেডিকাল বিশ্ববিদ্যালয় এর যৌথ উদ্যোগে ২০১৫ সালে এই প্রকল্পের কাজ শুরু হয়। ৩ বছর মেয়াদী এই প্যালিয়েটিভ কেয়ার প্রকল্পটি ছিল মূলত নিরাময় অযোগ্য বয়স্ক রোগীদের জন্য যা ২০১৯ সালের এপ্রিল মাস পর্যন্ত সফলভাবে এর কার্যক্রম শেষ করে। পরবর্তীতে ২০১৭ সালে কমিউনিটির প্রয়োজনীয়তার কথা মাথায় রেখে ওয়ার্ল্ড চাইল্ড ক্যান্সার এর চিলড্রেন’স প্যালিয়েটিভ কেয়ার ইনিটিইয়েটিভ অব বাংলাদেশ নামক প্রোগ্রাম এর আর্থিক সহযোগিতায় মমতাময় কড়াইল এর শিশু-কিশোর প্যালিয়েটিভ কেয়ার কার্যক্রম শুরু হয় এবং ২০১৮ সাল পর্যন্ত তারা আর্থিক সহযোগিতা চালিয়ে যান।

বর্তমানে কড়াইল কমুউনিটির মানুষদের আন্তরিক সহযোগিতা এবং প্যালিয়েটিভ কেয়ার সোসাইটি অব বাংলাদেশ এর আর্থিক সহযোগিতায় সেন্টার ফর প্যালিয়েটিভ কেয়ার মমতাময় কড়াইল এর বয়স্ক ও শিশু-কিশোর প্যালিয়েটিভ কেয়ার কার্যক্রম চালিয়ে যাচ্ছে।

**চলমান কার্যক্রমঃ**

|  |  |
| --- | --- |
| **কার্যক্রম ১:** বয়স্ক রোগীদের জন্য মমতাময় প্যালিয়েটিভ কেয়ার কার্যক্রম। | এই প্রকল্পের আওতায় এখন পর্যন্ত ২২০ জন নিরাময় অযোগ্য, গরিব ও অসহায় রোগী প্যালিয়েটিভ কেয়ার পেয়েছেন এবং বর্তমানে ১২০ জন রোগীর সেবা চলমান। |
| কার্যক্রম ২: শিশু-কিশোর রোগীদের জন্য মমতাময় প্যালিয়েটিভ কেয়ার কার্যক্রম। | এই প্রকল্পের আওতায় এখন পর্যন্ত ৪৩ জন নিরাময় অযোগ্য, গরিব ও অসহায় রোগীকে প্যালিয়েটিভ কেয়ার পেয়েছে এবং বর্তমানে ২৯ জন রোগীর সেবা চলমান। |

**দলীয় সদস্যঃ**

রোগীর সার্বিক সেবা নিশ্চিত করার লক্ষে মমতাময় কড়াইলের বয়স্ক ও শিশু রোগীদের জন্য প্যালিয়েটিভ কেয়ার প্রশিক্ষন প্রাপ্ত ২টি আলাদা সমন্বিত দল কাজ করে যাচ্ছে। এই দল গুলোর প্রাথমিক সেবা প্রদানকারী হচ্ছেন প্যালিয়েটিভ কেয়ার সহকারী যারা বাসায় গিয়ে রোগীদের সেবা দিয়ে থাকেন। দলের সদস্যরা হলেনঃ

১। ডাক্তার

২। সেবিকা

৩। প্যালিয়েটিভ কেয়ার সহকারী

৪। ফিজিওথেরাপিস্ট

৫। স্পীচথেরাপিস্ট

৬। কমিউনিটি সেচ্ছাসেবক ও

৭। একজন প্রকল্প সমন্বয়কারী

**সেবা সমুহঃ**

**১। বহিঃবিভাগঃ** প্রতি সপ্তাহের শনিবার আমাদের কড়াইল সেন্টারে এই সেবা দেয়া হয়।

**২। গৃহসেবাঃ** প্যালিয়েটিভ কেয়ার সহকারীরা সপ্তাহে ৫ দিন রোগীর বাসায় গিয়ে প্রয়োজনীয় সেবা দিয়ে থাকেন। একজন প্যালিয়েটিভ কেয়ার সহকারী দিনে ৫-৭ জন রোগীকে গৃহসেবা প্রদান করেন।

**৩। ফিজিওথেরাপিঃ** সপ্তাহে ১ দিন বিশেসজ্ঞ ফিজিওথেরাপিস্ট নিবন্ধিত রোগীদের (যাদের ফিজিওথেরাপি প্রয়োজন) পরামর্শ দেন।

**৪। স্পীচথেরাপিঃ** নিবন্ধিত শিশু-কিশোর রোগীরা প্রয়োজন অনু্যায়ী স্পীচথেরাপি পেয়ে থাকেন।

**৫। প্রয়োজনীয় ঔষধ প্রদানঃ** আওতাভুক্ত রোগীদের বিনামূল্যে মমতাময় কড়াইল এর তালিকাভুক্ত প্রয়োজনীয় ঔষধ প্রদান করা হয়।

**৬। সামাজিক সেবাঃ** অসুস্থ ও গরীব রোগীদের মাসিক ভিত্তিতে খাবার প্রদান করা হয়।

**৭। পুনর্বাসন সেবাঃ** প্রয়োজনে বয়স্ক ও শিশু রোগীদের অভিজ্ঞদের পরামর্শ অনুযায়ী সাহায্যকারী যন্ত্র প্রদান করা হয়।

**৮। বিসেশজ্ঞ চিকিৎসা সেবাঃ** কমিউনিটির প্রয়োজনীয়তার কথা মাথায় রেখে বিনামূল্যে চক্ষু শিবির এর আয়োজন করা এবং মহিলা রোগ বিসেশজ্ঞ সেবাও প্রদান করা হয়।

**৯। অন্যান্যঃ** রোগীদের নতুন কাপড় উপহার দিয়ে ঈদের আনন্দ ভাগাভাগি করে নেয়া এবং হতদরিদ্র রোগীদের শীতকালে শীতের কাপড় ও কম্বল প্রদান করা।

**প্রশিক্ষন কার্যক্রমঃ**

**১।** প্যালিয়েটিভ **কেয়ার সহকারীদের জন্য বিশেষ** প্রশিক্ষনের **আয়োজন করা হয়।**

**২।** বয়স্ক ও শিশু রোগীদের পারিবারিক সেবাদানকারীকে হাতে কলমে সেবাদান সম্পর্কে প্রশিক্ষন প্রদান।

২। শিশু রোগীদের বিশেষ প্রয়োজনীয়তা অনুভব করে মায়েদেরকে সিআরপি (সেন্টার ফর রিহাবিলিটেশন অ্যান্ড প্যারালাইজড) থেকে ২ সপ্তাহের আবাসিক প্রশিক্ষন প্রদানের ব্যবস্থা করা। এখন পর্যন্ত ৯জন অসুস্থ শিশু রোগীর মায়েরা এই প্রশিক্ষন পেয়েছেন।

৩। কমিউনিটিতে সেচ্ছাসেবক হিসেবে কাজ করতে আগ্রোহীদের প্যালিয়েটিভ কেয়ার বিষয়ক প্রশিক্ষন প্রদান।

**প্যালিয়েটিভ কেয়ার বিষয়ক জনসচেতনতা মূলক কার্যক্রমঃ**

**১। স্থানীয় নেতা-নেত্রীদের জন্য সচেতনতামূলক** অনুষ্ঠানের আয়োজন।

২। কড়াইলে অবস্থিত স্কুলের শিক্ষকদের **জন্য সচেতনতামূলক** অনুষ্ঠানের আয়োজন।

৩। বস্তির সাধারণ মানুষদের **সচেতন করে তোলার জন্য উঠান বৈঠকের** আয়োজন।

৪। করাইল বস্তির স্কুলগুলোতে **সচেতনতামূলক** অনুষ্ঠানের আয়োজন।

৫। কড়াইলের স্কুলগুলোর মধ্যে আর্ট, কবিতা/গল্প লেখা প্রতিযোগীতার আয়োজন।

৬। **জনসচেতনতার পাশাপাশি** কড়াইলে বসবাসরত মানুষদের মমতাময় কড়াইলের সাথে সম্পৃক্তা বাড়ানোর জন্য কড়াইলের স্কুল পড়ুয়া বাচ্চাদের জন্য কবিতা কর্মশালার আয়োজন।

৭। কড়াইলে প্যালিয়েটিভ কেয়ার বিষয়ক কমিউনিটি থিয়েটার এর আয়োজন।

৮। বস্তিতে বিশ্ব হসপিস ও প্যালিয়েটিভ কেয়ার দিবস উৎযাপন।

৯। কড়াইলে অবস্থিত স্কুলে বিশ্ব হসপিস ও প্যালিয়েটিভ কেয়ার দিবস উৎযাপন।

**তহবিল সংগ্রহ**

* **কড়াইলে অবস্থিত দোকানগুলো থেকে ক্ষুদ্র তহবিল (অর্থ) সংগ্রহ**
* **দাতব্য দোকান পরিচালনা**
* **বাক্তিগত এবং প্রাতিষ্ঠানিক পর্যায়ে তহবিল (অর্থ) সংগ্রহ**

**যোগাযোগের জনঃ**

**মমতাময় কড়াইলঃ** ইউনিট-২, ডি-ব্লক, বৌ-বাজার, কড়াইল, বানানী, ঢাকা।

মুঠোফোনঃ নম্বর +৮৮০-১৭০০৯২৩০৯২, +৮৮০-১৭০০৯২৩০৯৩

ফেসবুকঃ https://www.facebook.com/মমতাময় কড়াইল-Compassionate-Korail- 870373933308251/

**মমতাময় নারায়ণগঞ্জ প্রকল্প**

ইউকে এইড এর অর্থায়নে এবং ডাব্লিউ এইচ পিসিএ ও নারায়ণগঞ্জ সিটি কর্পোরেশনের সহায়তায় সেন্টার ফর প্যালিয়েটিভ কেয়ার, বঙ্গবন্ধু শেখ মুজিব মেডিকেল বিশ্ববিদ্যালয়ের পক্ষ থেকে মমতাময় নারায়ণগঞ্জ (একটি কমিউনিটি ভিত্তিক প্যালিয়েটিভ কেয়ার উদ্যোগ) প্রকল্পটি হাতে নেয়, যা ঢাকার অদূরে নারায়ণগঞ্জ জেলায় অবস্থিত। এই প্রকল্পের মেয়াদকাল ৩ বছর যা মার্চ ২০১৮ সাল থেকে কার্যক্রম শুরু করে আগামী ২০২১ সালের মার্চ মাস পর্যন্ত চলবে।

উদ্দেশ্যঃ

নিরাময় অযোগ্য জটিল রোগে আক্রান্ত অসুস্থ্য রোগীদের প্রয়োজনীয় সেবা হাতের নাগালে পৌছে দেয়া।

**লক্ষ্যঃ**

কমিউনিটি পর্যায়ের সাধারণ মানুষদের স্পষ্ট ধারনা দেয়া যে, প্যালিয়েটিভ কেয়ার নিরাময় অযোগ্য জটিল রোগে আক্রান্ত রোগীর কস্ট লাঘবের পাশাপাশি মনোসামাজিক সেবার মাধ্যমে জীবন যাত্রার মান উন্নয়ন করে।

**স্বাস্থ্য সেবার কার্যকারিতা ও নৈতিকতা বজায় রাখতে প্যালিয়েটিভ সেবা অবশ্যই প্রয়োজনীয়**

**যে সকল রুগী এই প্রকল্পের আওতাভুক্তঃ**

১. হতদরিদ্র রুগী, যাদের সেবা দেওয়ার কেউ নেই

২. বয়স্ক রুগী যাদের বয়স ৬০ এর উপর

৩. যে কোন বয়সের বিছানায় শয্যাগত/পক্ষাঘাতগ্রস্থ রোগী এবং ক্রমবর্ধমান স্নায়ু রোগে আক্রান্ত রোগীদের

৪। শিশুদের জন্মগত স্নায়ু রোগ অথবা জিন গত সমস্যা, যেমনঃ সেলিব্রাল পালসি, ডাউন সিনড্রোম ইত্যাদি

৫। ক্যান্সার

৬। দীর্ঘস্থায়ী রোগে আক্রান্ত (শেষ পর্যায়ের হৃদরোগ, ফুসফুস, কিডনী রোগ)

**দলীয় সদস্যঃ**

রোগীর সার্বিক সেবা নিশ্চিত করার লক্ষে মমতাময় নারায়ণগঞ্জ রোগীদের জন্য প্যালিয়েটিভ কেয়ার প্রশিক্ষন প্রাপ্ত সমন্বিত দল কাজ করে যাচ্ছে। এই দলের প্রাথমিক সেবা প্রদানকারী হচ্ছেন প্যালিয়েটিভ কেয়ার সহকারী যারা বাসায় গিয়ে রোগীদের সেবা দিয়ে থাকেন। দলের সদস্যরা হলেনঃ

১। ডাক্তার

২। সেবিকা

৩। প্যালিয়েটিভ কেয়ার সহকারী

৪। ফিজিওথেরাপিস্ট ও

৫। কমিউনিটি সেচ্ছাসেবক

এছাড়াও একটি অভিজ্ঞ অফিস ব্যবস্থাপনা দল ( প্রোজেক্ট লিড, ম্যানেজার, প্রকল্প সমন্বয়কারী, হিসাব রক্ষক, প্রশাসনিক সহকারী, গবেষণা সহকারী ও অফিস সহকারী) মমতাময় নারায়ণগঞ্জ প্ররকল্পের তদারকি করে থাকে।

**আমাদের সেবা সমূহঃ**

**বহিঃবিভাগঃ** প্রতি সপ্তাহে শনিবার বহিঃ বিভাগে সেবা প্রদান করা হয়। কেননা এই প্রকল্পটি একটি সমাজ ভিত্তিক সেবা এবং মাঠ পর্যায়ে সেবা প্রদানে আগ্রহী।

**গৃহ সেবাঃ**

শনি ও শুক্রবার বাদে সপ্তাহের বাকি ৫ দিন গৃহ সেবা প্রদান করা হয়। এই কার্যক্রমটি গড়ে উঠেছে প্যালিয়েটিভ কেয়ার সহকারীদের উপর নির্ভর করে এছাড়াও প্রতি মাসে অন্তত দুজন সেবিকা (নার্স) এবং কমপক্ষে একবার ডাক্তারের সেবা পেয়ে থাকেন নিবন্ধিত প্রতিটি রুগী।

**আর্থ সামাজিক সেবাঃ**

১. অসহায়, সম্বলহীন ও দুঃস্থ্য রুগীদের জন্য বিনা মূল্যে ঔষধ প্রদান করা হয়।

২. আংশিক পক্ষাঘাতগ্রস্থ ও অশিক্ষিত রোগী বা রোগীর সাহায্যকারীদের বিভিন্ন হাতের কাজ যেমন, ঠোঙ্গা বানানো, পুঁতির মালা, চাবির রিং তৈরি করা শেখানো হয় যেন নিজে চেষ্টা করে আরও জীবন যাত্রার মান উন্নয়ন করতে পারে।

৩. নিঃসঙ্গ অসহায় দুঃস্থ রোগীদের মাসিক খাবার (চাল, ডাল, নুন, তেল) এবং পুষ্টিকর খাবার (ডিম, দুধ) প্রদান করা হয়।

**সচেতনতামূলক কার্যক্রমঃ**

১. রোগীর পরিচর্যা কারীদের বিনামূল্যে প্রশিক্ষণ প্রদান করা।

২. চিকিৎসক ও সেবিকাদের জন্য প্যালিয়েটিভ কেয়ার বিষয়ক সাধারণ প্রশিক্ষণ (একদিন অথবা তিন দিন ব্যাপী ) প্রদান।

৩. স্বেচ্ছাসেবকের জন্য তিন দিন ব্যাপী প্রশিক্ষণ, এখানে আমরা প্যালিয়েটিভ কেয়ার বিষয়ে সাধারণ ধারণা ও স্বাস্থ্য সেবা বিষয়ে হাতে কলমে ও মাঠ পর্যায়ে প্রশিক্ষণ দিয়ে থাকি।

**যোগাযোগের ঠিকানাঃ**

**মমতাময় নারায়ণগঞ্জ** – ২২৮/৩, আলী আহমদ চুনকা সড়ক রোড, পশ্চিম দেওভোগ, কৃষ্ণচূড়া মোড়, নগর স্বাস্থ্য কেন্দ্র-৩, নিচতলা। ওয়ার্ড ১৬, নারায়ণগঞ্জ সিটি কর্পোরেশন, নারায়ণগঞ্জ।

মোবাইল নম্বরঃ ০১৬৪৫-৭৬৮১০৬, ০১৬৪৬-৭৬৮১০৯

ওয়েবসাইটঃ Narayanganj Palliative Care [http://narayanganjpalliativecare.com/]

ফেইসবুকঃ Compassionate Narayanganj [https://www.facebook.com/মমতাময়-নারায়ণগঞ্জ-Compassionate-Narayanganj-840970209589560/]

**প্রশিক্ষণ ও সার্টিফিকেট কোর্স সমূহঃ**

**সমগ্র বাংলাদেশে প্যালিয়েটিভ কেয়ার সম্পর্কে প্রাথমিক ধারণা ছড়িয়ে দেওয়ার লক্ষে এবং স্বাস্থ্য সেবায় নিয়জিত প্রতিটি বিভাগের মানুষকে সচেতন ও দক্ষ করে গড়ে তোলার প্রয়াসে সেন্টার ফর প্যালিয়েটিভ কেয়ার কিছু প্রশিক্ষন কর্মসূচীর আয়োজন করে। এই কর্মসূচিগুলো নিম্মরূপঃ-**

১) ফাউন্ডেশন কোর্স / মৌলিক প্রশিক্ষণ

* এই কোর্সে অংশ গ্রহণ করতে পারবেনঃ
  + এমবিবিএস ডাক্তার/শিক্ষার্থী
  + রেজিস্টার্ড নার্স
  + স্বেচ্ছাসেবক হিসেবে কাজ করতে আগ্রহী
  + স্বাস্থ্য সেবার সাথে যুক্ত যে কোন ব্যক্তি
* সময়কালঃ
  + ২ সপ্তাহ
  + সকল ৮ টা থেকে দুপুর ২.৩০ ( সপ্তাহে ৬ দিন)
* কোর্স ফিঃ ৩০০০ টাকা ( প্রশিক্ষন খরচ)

1. গ্যালারী
2. প্রতিক্রিয়া
3. যোগাযোগ

**স্বেচ্ছাসেবকদের জন্য প্রশিক্ষণঃ**

**প্যালিয়েটিভ কেয়ারের সাথে কাজ করতে আগ্রহী যে কোন ব্যক্তি উক্ত প্রশিক্ষণ গ্রহণ করতে পারবেন।**

* যারা অংশগ্রহন করতে পারবেনঃ
  + স্বেচ্ছাসেবক
  + রোগীর পরিবারের সদস্যবৃন্দ
  + রোগীর সেবাদানকারী
  + স্বাস্থ্য সেবার সাথে যুক্ত যে কোন ব্যক্তি
  + সমাজকর্মী
* সময়কালঃ
  + ৩দিন
  + সকল ৮ টা থেকে দুপুর ২.৩০
* প্রশিক্ষণ ফিঃ ১৫০০ টাকা

বিস্তারিত জানতে নিচের লিংকে দেখুনঃ

**প্যালিয়েটিভ কেয়ার সহকারীদের জন্য প্রশিক্ষণ / বেসিক সার্টিফিকেট প্রশিক্ষণঃ**

নিরাময় অযোগ্য রোগে আক্রান্ত রোগীদের মমতা দিয়ে কষ্ট লাঘবের মানসিকতা তৈরি করা এবং তাদের শারীরিক কষ্টের পাশাপাশি মানসিক ভাবেও প্রশান্তি দেওয়ার লক্ষে প্যালিয়েটিভ কেয়ার সহকারী তৈরি করে থাকি।

**প্রশিক্ষণের নুন্যতম যোগ্যতাঃ**

* + এসএসসি / সমমান
* সময়কালঃ
  + ৬ সপ্তাহ
  + সকল ৮ টা থেকে দুপুর ২.৩০ মিনিট
* প্রশিক্ষণ ফিঃ ১০০০০ টাকা মাত্র

* বিস্তারিত নিম্নের লিংকে দেওয়া আছেঃ

**বেসিক সার্টিফিকেট কোর্স ইন প্যালিয়েটিভ মেডিসিন (চিকিৎসক এবং সেবিকাদের জন্য)**

* অংশগ্রহনকারীর যোগ্যতাঃ
  + এমবিবিএস (বিএমডিসির রেজিস্ট্রারকৃত)
  + নিবন্ধিত নার্স
* সময়সূচীঃ
  + ৬ সপ্তাহ
  + সকাল ৮ টা থেকে দুপুর ২.৩০ মিনিট ( সপ্তাহে ৬ দিন)
* কোর্স ফিঃ ১০,০০০ টাকা ( প্রশিক্ষন খরচ)
* বিস্তারিত নিম্নের লিংকে দেওয়া আছেঃ

**প্যালিয়েটিভ মেডিসিন বিষয়ক উচ্চ শিক্ষাঃ**

এমডি কোর্স / রেসিডেন্সি কোর্স

* অংশগ্রহনকারীর যোগ্যতাঃ
  + এমবিবিএস
* সময়সূচীঃ
  + ৫ বছর (ফেইজ এ- ২ বছর, ফেইজ বি- ৩ বছর)
* কোর্স ফিঃ বিশ্ববিদ্যালয় নিয়ম অনুসারে।

সংযোগ (সংযোগ রক্ষাকারী সংস্থা সমূহ)

বাংলাদেশে বিশ্ব মানের প্যালিয়েটিভ কেয়ার প্রদানের লক্ষে সেন্টার ফর প্যালিয়েটিভ বিভিন্ন আঞ্চলিক ও আন্তর্জাতিক প্রতিষ্ঠানের সাথে ঘনিষ্ট সংযোগ রক্ষা করে চলেছে এবং পাশাপাশি বিভিন্ন গবেষণামূলক কাজেও অংশগ্রহন করছে। যেমন, ইনিষ্টিটিউট অব প্যালিয়েটিভ মেডিসিন ইন কালিক্যাট, কেরালা, এপিএইছএন, টাচিং সোল ইন্টারন্যাশনাল, WHPCA. গ্লাসগো ইউনিভার্সিটি এন্ড অব লাইফ প্রজেক্ট এবং ডেনমার্কের REHPA এর সাথে যৌথ প্রযোজনায় একটি গবেষনামূলক কাজ প্রক্রিয়াধীন রয়েছে। জাতীয়ভাবে ইহার রোটারী ক্লাব অফ মেট্রোপলিটন, ঢাকা এবং আফজালুনেচ্ছা ফাউন্ডেশন।

আঞ্চলিক সংস্থাসমূহঃ

* আশিক ফাউন্ডেশন
* বাংলাদেশ প্যালিয়েটিভ ও সার্পোটিভ কেয়ার ফাউন্ডেশন
* হসপিস বাংলাদেশ

আন্তর্জাতিক সংস্থাসমূহ

* সেন্ট ক্রিস্টোফার্স
* WHPCA
* IAHPC
* APHN
* ICPCN
* REPHA

প্রতিক্রিয়া/ মতামত

**রোগীদের মন্তব্য**

**যোগাযোগঃ**

গুগল মানচিত্র

**ঠিকানাঃ**

**অন্তবিভাগ সেবাঃ**

অফিস রুমঃ ৫০৪, ব্লক ই, ৫ম তলা, বিএসএমএমইউ

শাহবাগ, ঢাকা- ১০০০

**বহিঃবিভাগ সেবাঃ**

মেডিসিন বহিঃবিভাগ- ১, কক্ষ নং ৫১১

শাহবাগ, ঢাকা- ১০০০

**টেলিফোনঃ** +880-02-9666871   
+880-02-8619115 (Ext- 4608)

+8801715023675 (Mobile)

ইমেইলঃ palliativecare@gmail.com